cyanic-selkie/wikianc huggingface dataset:
Geografi
Geografiens historie
George Perkins Marsh (1801–1882) påpekte allerede i 1864 at menneskenes innvirkning på Jorden har betydning for geografien. Élisée Reclus (1830–1905) utviklet sidegrenen sosialgeografi og Albrecht Penck (1859–1945) var avgjørende for etableringen av geomorfologien. På 1900-tallet ble flere deldisipliner introdusert, fordelt på de to hovedgrenene naturgeografi og kulturgeografi.
Siden 1960-tallet blir geografien stadig mer brukt som bakgrunn for politiske beslutninger, for eksempel for by- og landskapsplanlegging eller i miljøspørsmål.
Metoder
Geografene bruker fire beslektede fremgangsmåter:
Naturgeografi
Innen naturgeografien studeres fysisk geografi, som behandler bergarter, mark, terrengformer, vann og klima, og biologisk geografi som omhandler organismers geografiske fordeling aover jorden. Se også geofag.
Fysisk geografi
Denne grenen av geografien fokuserer på de naturlige forekomster og utbredelse av biologisk liv og geologisk materiale på jorden. De fysiske geografien gjør bruk av geologi for å forstå mønstre i bergarter, og jordsmonn, og biologi for å forstå utbredelsen og utviklingen av dyre- og planteliv. Den fysiske geografien vil gjerne kartlegge utbredelsen og utviklingen av de ulike elementene, og forstå sammenhengene mellom dem i tid og rom (økologisk geografi). Fysisk geografi omfatter også produksjonen av kart og bruken av navigasjon.
atmosfære – halvøy – by – kontinent – ørken – bukt – øy – innsjø – lagune – fjellkjede – hav – slette – elv – dal – økologi – klima – jord – meteorologi
Klimatologi
Klimatologi er studiet av klimaet på lokalt, regionalt eller globalt nivå. Dette innbefatter alt fra studiet av mikroklimaet på for eksempel en veistrekning for å motarbeide glatte veier, til globale klimaendringer. Et sentralt spørsmål for dagens klimaforskning er å kartlegge hvor stor del av den globale klimaendringer i dag som skyldes menneskelig aktivitet.
Hydrologi
Innen hydrologien studeres forekomster og prosesser i vannet på jorden. Den tidligere betegnelsen hydrografi benyttes i dag kun for kartlegging av hav, sjøer og vassdrag. I Norge studeres de fysiske aspektene av ferskvann innenn emnet hydrologi, og de biologiske og kjemiske aspektene innen limnologien. I andre land er det ofte vanlig at disse vitenskapsgrenene behandles likt.
Oseanografi
Internasjonalt sett er oseanografi en betegnelse på studie av havets geologi, biologi, fysikk og kjemi. I Norden avgrenses emnet ofte til bare å innbefatte de fysiske og kjemiske sammensetningene av havet, som saltholdet og nitrogenets kretsløp.
Glasiologi
Innen glasiologien studeres isbreer og innlandsis, samt egenskaper for snø og is.
Biogeografi
Biogeografien studerer organismers geografiske fordeling rundt om på jorden. Faktorer som påvirker utbredelsen kan for eksempel være naturkatastrofer, kontinentens forflyttinger, fysiske barrierer, havnivåforskjeller, forandringer i klima-, vegetasjons- og terrengforholdene. Andre faktorer er organismenes evne til å tilpasse seg til de rådende miljøforholdene.
Historisk geografi
Denne grenen av geografien forsøker finne ut av de fysiske og kulturelle omstendigheter som har omgitt livet på jorden. De viser hvordan jorden fikk sin overflate, endringer som er skjedd, og hvordan organismer og etter hvert planter og dyr har klart å overleve der. Videreføringen er å kartlegge omstendigheter rundt menneskelig virksomhet.
Kulturgeografi
Kulturgeografi, eller samfunnsgeografi, er den menneskelige eller politiske/kulturelle grenen av geografien fokuserer på de sosiale sammenhengene, de ikke-fysiske aspektene av hvordan verden henger sammen. Det undersøkes hvordan mennesker tilpasser seg til et landområde og til andre mennesker, og de endringer som det tilfører verden. Den kan igjen deles inn i disse hovedområdene: økonomisk geografi, politisk geografi, sosial geografi, økologisk geografi, kartografi og militær geografi.
By- og regional planlegging
Byplanlegging bruker den geografiske vitenskapen for å hjelpe til å bestemme hvordan man skal utvikle (eller ikke utvikle) et landområde for å oppnå bestemte mål, slik som sikkerhet, skjønnhet, økonomiske muligheter, bevaring av bygninger og naturområder osv. Planleggingen av by- og landområder kan anses som anvendt geografi, selv om det også henter viten fra kunst og historie.
Duncan James
Duncan James (født 7. april 1978 i Salisbury, England) er en britisk sanger og skuespiller. James var medlem i det britiske boybandet Blue.
Diskografi
Album
Rijpdalen
Rijpdalen er ei bred «fly» midt på Nordaustlandet, Svalbard. Rijpdalen går fra Rijpfjorden i nord til Wahlenbergfjorden i sør, og ligger sør i Prins Oscars Land. Den utgjør samtiig skillet mellom Gustav V Land (Vestfonna) og Gustav Adolf Land (Austfonna) på den midtre delen av Nordaustlandet. Dette er sammen med Platenhalvøya det største, isfrie området i hele Nordaustlandet, og er et viktig feltområde for arktisk forskning.
Rijpdalen har sitt navn etter den nederlandske navigatøren og kapteinen Jan Corneliszoon Rijp, som var med på ekspedisjonen som oppdaget Spitsbergen i 1596.
Karl I av Burgund
Karl I den djerve (også oversatt som «den dristige; fransk: Charles le Téméraire; nederlandsk: Karel de Stoute; født 10. november 1433, død 5. januar 1477), døpt Charles Martin, var hertug av Burgund fra 1467 til 1477. Han var den siste hertug av Burgund fra huset Valois. Han var sønn av Filip III av Burgund og Isabella av Portugal. Han ble etterfulgt av sin eneste datter, Maria av Burgund.
Hans tidlig død i slaget ved Nancy ved sveitsiske leiesoldater som kjempet for René II, hertug av Lorraine, fikk store konsekvenser for europeisk historie. Burgunds besittelser, lenge kilt inn mellom de framvoksende stormaktene Frankrike og Habsburgimperiet, ble delt, men den nøyaktige fordelingen av det store og uensartete territoriale besittelsene som var involvert var lenge et stridsemne blant de europeiske maktene.
Tilnavn
Kronikører i Burgund beskrev hertugens personlighet som alvorlig, streng og rettskaffen, men uten medlidenhet, fromhet og kysk, og med en forbitret følelse a ære. Hans samtidige kalt ham for le Hardi eller der Kühne, «den dristige eller modige», eller le Guerrier, «krigeren», eller le Terrible, «den forferdelige», blant andre.
Det epitet som ble hans tilnavn i historien, le Téméraire, «den djerve» eller til og med «den dumdristig», er funnet allerede hos Thomas Basin, historiker og biskop av Lisieux, som skrev en gang rundt 1484. Imidlertid ble disse tilnavnene benyttet på 1400-tallet som kvalifikasjoner for hans karakter, men ikke på noe systematisk vis; hertugen var kjent som og ble omtalt som Charles de Bourgogne, det vil si Karl av Burgund. Prosessen med epitetet le Téméraire var gradvis. På 1600-tallet omtalte Grand Dictionnaire Historique til Louis Moreri ham som «Charles de Bourgogne, surnommé le Guerrier, le Hardi ou le Téméraire». På 1700-tallet omtalte Dom Plancher ham fortsatt som Charles le Hardi. På 1800-tallet ble tilnavnet le Téméraire standard i franske og belgiske skrifter.
Kitty Fitzgerald
Kitty Fitzgerald (født 25. september 1946 i Tipperary) er en irsk-engelsk forfatter, bosatt i Newcastle upon Tyne, England. Hun har skrevet lyrikk, romaner og skuespill.
Hun er lærerutdannet, med eksamen fra 1979. Hun publiserte sin første novelle i 1983, sin første roman i 1985, og fikk et bredt gjennombrudd med Pigtopia (Griseparadis) i 2005. Andre bøker av henne er Small Acts of Treachery, Snapdragons, og Marge. På norsk er hun kjent for ungdomsromanen Griseparadis (2006).
Ledsager (begrep i veitrafikkloven)
Med ledsager i den norske vegtrafikklovens forstand menes det en person som bistår en annen i føreropplæring når det gjelder motorvogn. Ledsageren er da med i bilen; eller han eller hun er innen rimelig synsvidde (da med påbudt, toveis radiokommunikasjon) av en som skal lære å kjøre moped eller lett motorsykkel. En ledsager bistår altså en som skal lære å føre motorvogn under mengdetrening.
En ledsager har ikke lov til å ta betaling; bare en trafikklærer (kjørelærer) kan drive kjøreopplæring mot vederlag.
For å være ledsager, må man ha fylt 25 år. Videre må man ha gyldig førerrett for vedkommende motorvogngruppe. Slik førerrett må man ha hatt uavbrutt i minst 5 år.
Nova Santa Rita (Piauí)
Nova Santa Rita er en kommune i delstaten Piauí i nordøstregionen av Brasil.
São Paulo (andre betydninger)
São Paulo betyr Sankt Paulus (Apostelen Paulus) på portugisisk. Det kan vise til:
Erik Thorstvedt
Erik Thorstvedt (født 28. oktober 1962 i Stavanger) er en norsk tidligere målvakt. Thorstvedt blir av mange regnet for å være Norges beste keeper gjennom tidene. Han hadde sin landslagsdebut mot (0–1) 13. november 1982. Thorstvedt spilte til sammen 97 A-landskamper før en ryggskade tvang ham til å legge opp i 1996.
På klubbnivå spilte han for Madla, Eik Tønsberg, Viking, Borussia Mönchengladbach, IFK Göteborg og Tottenham. Thorstvedt var tapende cupfinalist med Viking i 1984, da Fredrikstad ble cupmester. Han ble som første nordmann cupmester i England med Tottenham i 1991. Thorstvedts keeperdrakt og FA-cupmedalje er utstilt på Fotballmuseet avdeling Fredrikstad på Fredrikstad Stadion.
Han ga ut boka "Helt bak mål" i 1997. Den består av en samling gode fotballhistorier som han hadde samlet sammen.
Etter at spillerkarrieren tok slutt har Thorstvedt vært keepertrener på det norske landslaget og sportsdirektør i Viking. I dag arbeider han som programleder for TV 2 med Matchball Mandag hvor han oppsummerer ukens runde.
Han er far til Charlotte Thorstvedt og Kristian Thorstvedt.
Thorstvedt var elev ved Stavanger katedralskole.
Den store barnedåpen
Den store barnedåpen er en norsk film fra 1931 basert på Oskar Braatens skuespill med samme navn. Det var den første lydfilmen i Norge, og filmen har blitt en klassiker. Filmen markerte også ved sitt innhold og sin miljøbeskrivelse en større virkelighetstilnærming for norsk film. Filmens realistiske skildring av arbeidsfolks liv og skjebne omkring århundreskiftet signaliserte et brudd med bygderomantikken.
Tancred Ibsen hadde regien, Einar Sissener hadde hovedrollen som den tafatte og nervøse Harald. I rollen som Alvilde spiller Aase Bye. Også en rekke andre kjente teaterskuespillere var med i filmen som ble en stor suksess.
Handling
Den arbeidsløse Harald får bo hos Petra, hvor også Alvilde bor sammen med barnet sitt som hun hadde fått sammen med en sjømann som deretter hadde stukket av fra henne. Harald treffer snart den samme sjømannen, og gir ham en omgang juling. Alvilde blir etter hvert forelsket i Harald. De gifter seg, samtidig som barnet til Alvilde blir døpt.
Flere andre "løsunger" blir også døpt under den samme seremonien, til tross for en fanatisk kapellan som ikke ønsket seg barn født utenfor ekteskap ved kirken hans.
Terese Pedersen
Terese Hosking, tidligere Terese Pedersen, (født 27. april 1980 i Sandefjord) er en norsk tidligere håndballkeeper. Hun har spilt 82 kamper på det norske landslaget.
Karriere
Pedersen har spilt for klubbene Tertnes, Larvik HK, Runar, Sandar og Byåsen Håndball Elite i Norge, Randers HK i Danmark og Hypo Niederösterreich i Østerrike. Fra sesongen 2011/12 spilte hun på en toårskontrakt med Byåsen.
Hun debuterte på landslaget 3. august 2004 mot Sverige. Pedersen har vært med i tre EM og tre VM siden debuten på landslaget, dog ofte med lite spilletid. Til OL i Beijing i 2008, ble hun vraket til fordel for Kari Aalvik Grimsbø, men ble med til Kina som første reserve. I EM i Makedonia i desember samme år, var hun tilbake, og spilte da så godt i sine innhopp at hun ble foretrukket foran Grimsbø i stor grad. Katrine Lunde Haraldsen var fortsatt ansett som den beste målvakten og fikk mest spilletid, men Pedersen viste seg som en meget god keeper.
Novo Oriente do Piauí
Novo Oriente do Piauí er en kommune i delstaten Piauí i nordøstregionen av Brasil.
Henning Lystad
Henning Lystad (født 27. juli 1972) er en norsk illustratør og grafisk designer. Han har laget egne tegneserier og illustrert barne- og skolebøker. 2009-2013 var han daglig leder ved Nils Aas Kunstverksted i Inderøy i Nord-Trøndelag.
Nidar
Nidar er et varemerke underlagt Orkla Confectionery & Snacks Norge, som er en norsk godteriprodusent under Orkla. Nidar ble grunnlagt i 1912 i Trondheim. De er i dag den største leverandøren av godterier i det norske markedet, med en omsetning på 1992 mill. kroner i 2019 og ca. 450 ansatte. Foretaket er per 2021 en del av Orkla-konsernet, i divisjonen Orkla Confectionery & Snacks.
Keizō Obuchi
Keizo Obuchi (født 25. juni 1937, død 14. mai 2000) var en japansk politiker. Han var Japans 84. statsminister, fra 30. juli 1998 til 5. april 2000.
Nidar
Nidar lager alle typer godterier, blant annet sjokolade, Laban seigmenn, gelégodteri, Bamsemums, karameller, Skipper lakrisbåter, konfekt, marsipan og pastiller. Blant de mest kjente merkevarene er Stratos, Laban, Smash!, Troika, Crispo, Doc’ Halslinser, IFA, New Energy, Bocca, Bamsemums og Smørbukk.
Keizō Obuchi
Obuchi begynte sin politiske karriere da han i 1963 ble valgt til det japanske underhuset som 26-åring. Han var da den yngste noensinne til å velges til parlamentet. Han tok det samme setet som hans far hadde hatt i 38 år.
Nidar
Historie
Nidar ble grunnlagt i 2. mai 1912 av Emil Nilsen og Hans Bell. Nilsen hadde vært salgsrepresentant for sjokoladeprodusenten Freia i Oslo, og hadde dermed en viss kjennskap til bransjen. Hans Bell var aksjemegler, og sammen klarte de å samle en aksjekapital på 100 000 kroner til å bygge en fabrikk. Gründerne måtte bygge opp bedriften fra grunnen av, og nye moderne fabrikklokaler ble reist i Ulstadløkkveien på Lademoen i Trondheim. Nilssen og Bell investerte også i datidens mest avanserte produksjonsmaskiner fra Tyskland. Produksjonen av sjokolade kom i gang i 1915, og et av de første produktene som kom på markedet, var Gullbrød, som eksisterer den dag i dag.
Keizō Obuchi
Obuchi gikk av som statsminister etter å ha fått slag. Han døde kort tid etterpå.
Nidar
Historie
1. verdenskrig brakte med seg store råvareproblemer, men til tross for dette var tidspunktet gunstig for å starte sjokoladefabrikk. Sjokolade var i ferd med å bli et dagligdags produkt, og etterspørselen økte sterkt. Det økonomiske oppsvinget i Norge ga folk økt kjøpekraft. Dessuten førte krigen til redusert import, noe som var positivt for den innlandske produksjonen i Norge.
Mellomkrigstid
De første årene etter 1. verdenskrig var preget av optimisme og vekst i verdensøkonomien. Også Nidar opplevde en sterk vekst. Fra 1918 til 1920 ble omsetningsvolumet firedoblet fra 300 til 1 200 tonn. Nidars kanskje mest kjente sjokolade, Stratos, ble lansert i 1936. I annonsen til den porøse melkesjokoladen ble det lagt vekt på at dette var en «heilt annorleis» sjokolade. Sjokoladen blir i dag beskrevet som en lett og luftig sjokolade, grunnet luftboblene som dannes inni sjokoladen i den spesielle produksjonsmetoden.
Okkupasjon
Den fremgangen Nidar hadde hatt gjennom 1920- og 1930-årene, fikk en brå slutt da Norge ble okkupert 9. april 1940. Råvareimporten stoppet helt opp, og råvarelagrene krympet raskt inn. Sjokolade ble et rasjoneringsprodukt, samtidig som skatten på spisesjokolade ble forhøyet til 60 prosent. I 1942 ble administrasjonen nazifisert etter instruks fra Nasjonal Samling. Året etter stoppet sjokoladeproduksjonen helt opp.
Etterkrigsårene
Etter krigen var det tid for gjenreisning av den tradisjonelle sjokoladeproduksjonen. Spisesjokoladen ble derimot ikke frigitt for normalt salg før i 1950. Sjokoladeskatten ble suksessivt økt i løpet av de første etterkrigsårene. Toppen ble nådd i 1950, da skatten på spisesjokolade ble hevet til 150 prosent. Dette medførte lavere salg av sjokolade, og Nidar opprettholdt og utvidet derfor produksjonen av andre husholdningsprodukter som ble etablert under krigen. Blant annet suppeposer, essenser og sauser ble viktige inntektskilder i en periode med vanskelig råvaretilgang, høye priser på kakao og sukker, og en gradvis økende sjokoladeavgift.
Råvarene ble etter hvert mer tilgjengelig, og produksjon og merkeutvalg økte i takt med dette. Produktspekteret ble likevel aldri like stort som i mellomkrigstiden. I 1939 hadde Nidar 230 sjokoladevarianter. I 1950 var dette antallet redusert til 41.
Moderne tid
I 1980 fusjonerte Nidar-Erbe i Trondheim med sjokoladefabrikken Bergene i Oslo til A/S Nidar Bergene. Det fusjonerte selskapet ble overtatt av Nora Industrier under navnet Nidar AS i 1987. I dag er Nidar et heleid datterselskap av Orkla ASA og inngikk i Orklakonsernets merkevaredivisjon Orkla Brands. I 2013 ble Orkla Confectionery & Snacks Norge etablert og var en sammenslåing av de tidligere selskapene Nidar, KiMs og Sætre.
Drift
Nidars fabrikk ligger på Leangen øst i Trondheim by der all egenproduksjon foregår. Nidar har her et 39 000 kvadratmeter stort produksjonsanlegg/kontorareal. Fabrikken har åtte produksjonslinjer og kan produsere et bredt spekter av godterier. Betydelige investeringer over flere år har gitt mer effektiv produksjon. Kontinuerlig forbedrings- og effektiviseringsarbeid, streng kvalitetskontroll, kompetanseutvikling og offensiv satsing på bedriftskultur, helse, miljø og sikkerhet skal sikre produksjon som er konkurransedyktig på lang sikt. Fabrikken har mottatt Trondheim Kommunes Energisparepris og Norsk Energis Emilpris for sitt arbeid med energisparing.
Produkter
Foruten sjokolade produserer Nidar også pastiller og andre sukkervarer. Her er en liste over utvalgte produkter med lanseringsår i parentes.
Nidars største merker
Dette er Nidars største merker målt i salgsverdi :
Nils Ebbessøn Astrup
Nils Ebbessøn Astrup (født 7. juni 1901 i Kristiania, død 29. september 1972 i Oslo) var en norsk skipsreder.
Bakgrunn
Han var sønn av Cecilie Fearnley (1878–1902, se Fearnley (slekt)) og oberst Ebbe Carsten Morten Astrup (1876–1955, se Astrup-slekten). Nils E. Astrup ble i 1925 gift med Hedvige Stang (1904–1978, se Stang (slekt)), datter av skipsreder Jørgen Breder Stang. De fikk fire sønner som gikk inn i firmaet.
Virke
Etter cand.jur. 1924 studerte han sosialøkonomi i Oxford i 1925, ferierte i Østen 1927–28.
Nils E. ble i 1931 medeier i Fearnley & Eger som morfaren Thomas Fearnley (1841–1927) hadde grunnlagt i 1869. Fra 1938 het det Fearnley & Astrup. Det hadde forøvrig blitt videreført av Thomas Fearnley (1880–1961) (altså onkelen til Nils E.). Ved onkelens død i 1961 overtok Nils Ebbessøn Astrup lederstillingen. Ellers anskaffet han seg Verjedalsbruket i Numedal og investerte i oljeindustrien.
Ebbe var forøvrig adm.dir. i Dalen Portland sementfabrikk 1942–45.
Da Nils Ebbessønn Astrup døde i 1972, overtok sønnen Nils Jørgen Astrup (1925–2005) lederskapet. Dårlige tider (shippingkrise) på 70-tallet ledet til slutt til konkurs i 1991.
Nils Astrup var en av H. P. L'Oranges viktigste støtter i forberedelsene til Det norske institutt i Roma (innviet 1959). Sønnen Hans Rasmus Astrup (født 1939) er en kjent samler av moderne kunst som i 1993 åpnet Astrup Fearnley Museet for Moderne Kunst.
Sidi Krir kraftverk
Sidi Krir kraftverk enhet 1-2 er et kombinert oljekraftverk og gasskraftverk ] i Egypt. Det har en installert produksjonskapasitet på 640 MW, fordelt på 2 like store blokker / turbiner. Anlegget ble påbegynt omkring 1998, og stod ferdig i 2001. Brenselkilden er naturgass og olje.
Raoul Wallenberg
Raoul Gustaf Wallenberg (født 4. august 1912 i Stockholm, død 17. juli 1947 i Moskva) var en svensk diplomat og leder av redningsaksjonen av jøder i Ungarn fra 1944 til 1945.
Abelone Møgster
Abelone Karia Larsdatter Møgster (født 29. oktober 1883, død 25. november 1975) fra øya Møkster i Austevoll kommune var en norsk motstandskvinne under den andre verdenskrig.
Raoul Wallenberg
Han var sønn av underløytnant Raoul O.W. og hans hustru Maria (Maj), født Wising.
Abelone Møgster
Abelone Møgster startet landhandel i et naust i Vestrevågen på øya Møkster i Austevoll i 1910. På 1920-tallet lånte hun penger for å lage vei til Naustvågen lenger sør på øya for å bygge ny butikk der. Her mente hun havneforholdene var mye bedre. Etter at veien kom bygde hun kai og ny landhandel i Naustvågen. Denne stod klar på siste del av 1920-tallet, sannsynligvis i 1927. Fra denne landhandelen drev hun handel med «spisendes og slitendes» som hun selv kalte det. Der drev hun også fiskerimottak og rutebåtekspedisjon for fiskere og øyas befolkning. Abelone Møgster var ugift.
Raoul Wallenberg
Familieforholdene og livet før tiden i Ungarn
Faren døde av kreft tre måneder før Raoul ble født, og moren giftet seg på nytt med Fredrik von Dardel 1918 da Raoul var seks år gammel.
Tanken var at Raoul skulle følge familietradisjonen og bli bankdirektør, men han var mer interessert i arkitektur. Han gikk ut gymnaset i 1930 med gode karakterer i tegning og russisk. Etter at han hadde avtjent verneplikten dro han til Frankrike for å studere fransk, ettersom han allerede kunne så bra tysk, russisk og engelsk. Siden dro han til USA og University of Michigan, der han avsluttet 4½-årsprogrammet på 3½ år. 1935 var Wallenberg i Sør-Afrika i seks måneder og arbeidet i et svensk byggefirma. Efter det ble han ansatt på et nederlandsk bankkontor i Haifa, Palestina. Der traff han jøder som hadde lykkes å flykte fra det nasjonalsosialistiske Tyskland. Da han kom hjem til Sverige arbeidet han for Koloman Lauer, en ungarsk jøde, på Centraleuropeiska Handelskompaniet. Det var på hans to siste arbeidsplasser at han fikk høre historiene som fikk ham til å dra til Budapest sommeren 1944 og redde jøder.
Abelone Møgster
Utmerkelser og æresbevisninger
Abelone Møgster var den eldste norske kvinnen som overlevde fangenskapet som NN-fange. I fangenskap fikk hun tilnavnet «Engelen fra Ravensbrück». Etter krigen fikk hun Kongens fortjenstmedalje i gull for sin innsats for Norge.
Raoul Wallenberg
Redningsaksjoner i Ungarn
19. mars 1944 okkuperte tyske styrker Ungarn og 14. mai samme år begynte ungarske myndigheter deportasjon av jøder med tog til konsentrasjonsleiren Auschwitz sør i Polen. Raoul Wallenberg hadde hørt historier i både Sverige og Palestina om hvordan jødene ble behandlet i Europa.
Abelone Møgster
Utmerkelser og æresbevisninger
Ved årtusenskiftet var Abelone Møgster en av ti som ble nominert til utmerkelsen som Århundrets vestlending av avisen Bergens Tidende.
I 2011 ble fiskefartøyet MS Abelone Møgster sjøsatt.
Raoul Wallenberg
Redningsaksjoner i Ungarn
Koloman Lauer, som var i Ungarn og hjalp jøder, ønsket at den da trettien år gamle Wallenberg skulle komme til Ungarn og hjelpe ham. Koloman mente at Wallenberg ville være til stor nytte, da han hadde reist flere ganger til Ungarn i forbindelse med arbeidet og i tillegg var intelligent, energisk og hadde et kjent navn.
8. juli 1944 reiste Wallenberg til Ungarns hovedstad Budapest med mål om å redde jøder fra holocaust. 437 402 jøder hadde allerede blitt deportert i 148 godstog. Alle jøder på landet og i småbyene hadde blitt transportert til Auschwitz, og i Ungarn fantes det nå kun jøder igjen i Budapest, hvor 230 000 jøder fortsatt levde. De fleste hadde på dette tidspunktet gitt opp håpet om redning
Wallenberg, Koloman, Per Anger og mange andre delte ut såkalte Schutzpass (tysk for «beskyttelsespass») til jødene. På passene sto det «Svédország», som betyr Sverige på ungarsk, og i midten var det tre kronor. Idéen med tre kronor i midten kom fra Wallenberg, og symbolet var ment å vekke respekt som et offisielt symbol. Det var en svært smart idé som fungerte godt. Alle jøder som fikk de «svenske» passene kunne ta bort sine jødestjerner fra jakkene. Raoul Wallenberg delte ut veldig mange schutzpass, og mange jøder ble reddet.
Likevel var det veldig få, sammenlignet med hvor mange ungarske jøder som døde i konsentrasjonsleirene. En annen god idé kom fra Valdemar Langlet. Han satte opp skilt ved diverse bygninger i Budapest der det stod ting som Svenska Biblioteket eller Svenska Forskninginstitutet. I virkeligheten var disse bygningene tilfluktsrom for jøder. Wallenbergs jødiske medarbeidere bygde 30 Sverigehus i bydelen Pest. Han hengte opp svenske flagg og erklærte disse bygningene for svensk territorium. I de 30 husene bodde tilsammen 15 000 jøder. Flere andre land gjorde det samme.
En dag ble et tog med 1 600 jøder om bord stoppet. Alle ble sendt tilbake til Budapest og reddet fra å bli deportert. Adolf Eichmann, SS-lederen i Budapest, kunne bare vente på at deportasjonene skulle bli igangsatt igjen. Ungarns leder, Miklós Horthy, uttalte den 15. oktober 1944 til Sovjetunionen at han var villig til å slutte fred, men dette ble avslått av tyskerne, og Horty ble tvunget til å gå av. Han ble erstattet av Ferenc Szálasi. Nå kunne Eichmann komme tilbake og igjen deportere jøder, men det fantes ikke lenger disponible tog, så han begynte «dødsmarsjene».
Nasjonalsosialistene tok med seg jøder og gikk den 200 km lange veien fra Budapest til Østerrike, der det fantes tog som skulle transportere jødene til konsentrasjonsleirene. På veien døde mange av sult, andre ble torturert til døde av tyskerne, hengte seg selv eller ble hengt i trær, druknet seg selv i Donau eller frøs ihjel. Raoul Wallenberg fulgte med langs veien og gav medisin, mat og «Schutzpass» til jødene. Han tok dem med pass ut av toget, og reddet på denne måten omtrent 2 000 personer. Da jødene kom til Østerrike, gikk Wallenberg om bord på toget, delte ut pass, og slapp ut alle «nysvensker».
13. januar 1945, da de sovjetiske troppene nådde Budapest, var det 120 000 igjen i Ungarn. 17. januar ville Wallenberg følge med russerne til deres hovedkvarter i Debrecen, øst for Budapest. Det fikk han, så han dro rundt til «Sverigehusene» og tok farvel med alle sine venner. Til doktor Ernö Petö sa Wallenberg at han ikke var helt sikker på om han ville bli russernes gjest eller fange.
Wallenberg og hans sjåfør, Vilmos Langfelder, ble arrestert av russiske NKVD (forløperen for KGB) og ble satt i Lubjanka-fengselet i Moskva. Man kjenner ikke grunnen, men russerne kan ha tatt ham for å være amerikansk spion. Etter all sannsynlighet døde han også der av hjerteinfarkt (muligens iscenesatt) den 17. juli 1947 (jf. Smoltsov-rapporten), men medfanger har opplyst at han fremdeles levde på 1950-tallet.
Raoul Wallenbergs innsats i Budapest ble skildret på filmlerretet i 1990 av Kjell Grede, da filmen God aften, herr Wallenberg hadde premiere.
Annet
Raoul Wallenbergs niese, Nane Lagergren, er gift med den tidligere FNs generalsekretær Kofi Annan.
Miklós Martin
Miklós Martin (født 29. juni 1931 i Budapest, død 26. mars 2019) var en ungarsk vannpolospiller som deltok i de olympiske leker i 1952 i Helsingfors. Martin ble olympisk mester i vannpolo under OL i 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge fem poeng, men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen, som ble avviklet 25. juli til 2. august 1952. Martin spilte to kamper og scoret fem mål.
Drammens Sportsfiskere
Drammens Sportsfiskere (DS) er en ren sportsfiskerforening i Drammen som ble stiftet i 1935. Foreningen er tilsluttet Norges Jeger- og Fiskerforbund.
Medlemmene driver med alle former for sportsfiske og har egen fluegruppe, havfiskegruppe, isfiskegruppe og dessuten en castinggruppe for de med interesse for bruk av fiskestengene som konkurranseredskap. Medlemmene er også aktive sjøfiskere og det avvikles årlig sjøfiskekonkurranser bl.a. fra Tjøme. Foreningen driver også med fiske i vinterhalvåret og har isfiskekonkurranser både på sjø- og ferskvann.
Fiskestell- og vannmiljøgruppa i DS legger årlig ned over 2000 timeverk i kultivering av vann i Finnemarka og Drammensmarka.
Finnemarka, området mellom Drammenselva, Tyrifjorden og Lierdalen, disponeres for en vesentlig del av Drammen og Omlands Fiskeadministrasjon (DOFA) som selger fiskekort. Med sine mer enn 200 fiskevann – fra små putter med bitevillig småabbor til det store Glitre med ørret på opptil flere kilo – gir Finnemarka gode og varierte sportsfiskemuligheter for alle. Her inne i dette vakre skogområdet møter en både villmark og kulturskog. Landfalltjern på nordsiden og Blektjern på sydsiden ligger bare få minutter fra byen. Her kombineres bading og fisking på en ypperlig måte.
Aksel Bjerke
Aksel Bjerke (født 12. april 1900, død 15. november 1975) var lærer, gårdbruker og ordfører i hjembygda Sør-Fron 1942–1945.
Kommunestyret under okkupasjonen
Aksel Bjerke var medlem av Nasjonal Samling og da rikskommissær Terboven oppløste alle politiske parti bortsett fra NS, ble den valgte ordføreren i Sør-Fron, Egil Hernæs arrestert og Bjerke ble utnevnt til ordfører. Kommunestyret skiftet navn til ”Heradsting”. Førerprinsippet ble innført, ordføreren skulle ta alle avgjørelser selv, men etter råd fra tingsmedlemmene. Bjerke fikk problemer med å få oppnevnt heradsting, han foreslo to kvinner, for første gang i Sør-Frons kommunalhistorie, men de betakket seg. Tinget ble så sammensatt av NS-medlemmer og sympatisører.
Høsten 1944 ba Bjerke om å få slippe ordførervervet, men han ble sittende til krigens slutt. Han ble da straks arrestert og internert i Folkets hus på Harpefoss. I februar 1948 ble Bjerke dømt til bot, soning, tap av statsborgerlige rettigheter (stemmerett og rett til å ha offentlige stillinger), og dessuten ble han som andre NS-bønder unntatt fra tilskuddsordninger.
Birdøya
Birdøya (engelsk: Bird Island) er ei ubebodd øy utenfor Sør-Georgia i Sør-Atlanteren. Øya tilhører det britiske oversjøiske territoriet Sør-Georgia og Sør-Sandwichøyene. Øya ligger på nordvestkysten av Sør-Georgia og er adskilt av Sør-Gerogia av Birdsundet. Birdøya er om lag 5 km lang og 1 km bred. Øyas høyeste punkt, Roché Peak, er oppkalt etter engelskmannen Anthony de la Roché, som oppdaget Sør-Georgia i 1675. Birdøya ble oppdaget i 1775 av en britisk ekspedisjon under ledelse av James Cook, som ga navnet etter det alle fuglene som hekker på øya.
Aksel Bjerke
Rehabilitering
I Sør-Fron gikk rehabiliteringen relativt raskt for seg. Han hadde blitt fradømt sin stilling som lærer for all tid, men i 1953 var han tilbake i skolestua. Det var heller ikke lenge før han var tilbake i kommunalpolitikken. Han ble valgt inn i herredsstyret for Bondepartiet i 1951, var med i byggekomiteen for framhaldsskolen i 1952, nemnda for restaurering av kirken i 1953. Fra 1955 satt han igjen i formannskapet og fikk fire stemmer som ordførerkandidat.
Adil Khan
Adil Khan (født 1983 i Oslo, Norge) er en norsk danser og skuespiller med punjabi/pashtunavstamning. Khan kom i rampelyset da han vant TV-konkurransen Dansefeber på TVNorge i mars 2006, da med etternavnet Thathaal.
Bakgrunn
Adil Khan ble født i Oslo, og vokste opp på Munkelia, Grønland og Ullevål. Hans far er fra Punjab-provinsen i Pakistan, mens hans mor er pashtun fra Pakistan. Adil er yngre bror av sangeren, komponisten og filmskaperen Deeyah Khan, kjent under artistnavnet Deepika.
Biografi
I 1997 fattet han interesse for breakdance, og la sitt eget preg i utøvelsen. I 1999 startet han dansegruppen Floor Knights sammen med noen venner. Han bodde en periode i København, hvor han var medlem av breakdance-gruppen Natural Effects. Khan vant en rekke konkurranser, som B-boy Rumble 1999 (norsk mesterskap), Scandinavian Battle of the Year 2001 (skandinavisk mesterskap) og «Time to Battle» i Malmö (Skandinavisk mesterskap).
Han fikk sitt nasjonale gjennombrudd i 2006, da han vant den norske dansekonkurransen Dansefeber på TVNorge.
I 2009 ble Adil invitert til å synge Michael Jacksons Man in the Mirror for Auma Obama, president Barack Obamas søster. Programmet ble arrangert av NRK1 i forbindelse med en pengeinnsamling for Afrika.
I 2013 og 2014 var han programleder for underholdningsserien Adils hemmelige dansere på NRK1.
Skuespiller
Khan fikk også tilbud om jobber fra norske teatre etter seieren i Dansefeber. Hans skuespillerdebut kom i 2006 på Oslo Nye Teater som Bernardo i West Side Story. I 2007, etter USA-oppholdet, fikk han en rolle i Nøtteknekkeren, etterfulgt av flere produksjoner. Han høstet gode kritikker for sin rolle som Mowgli i Jungelboka, og ble nominert for Heddaprisen i kategori for beste mannlige hovedrolle, som tidenes yngste nominerte.
Novo Santo Antônio (Piauí)
Novo Santo Antônio er en kommune i delstaten Piauí i nordøstregionen av Brasil.
San Fernando del Valle de Catamarca
San Fernando del Valle de Catamarca er hovedstad i provinsen Catamarca i Argentina. Byen kalles i dagligtale bare for Catamarca. Byen har en befolkning på om lag 133 000 (1991). Jordbruk er den viktigste næringsgrenen for Catamarca.
Historie
Spanske bosettere etablerte den første bosetningen i 1558, den fikk navnet Londres. Den første permanente bosetningen kom imidlertid ikke før i 1683.
Hans Andreas Limi
Hans Andreas Limi (født 26. september 1960 i Skien) er en norsk politiker (FrP). I 2023 ble han valgt til partiets 1. nestleder. Han er stortingsrepresentant for Akershus siden 2013. Han var FrPs parlamentariske leder fra 2017 til 2020. Han er partiets finanspolitiske talsmann.
Etter Telemark Handelsgymnas ble han bankfullmektig i Porsgrunn i 1979 og gikk 1. avdeling ved Bankakademiet. I 1979 meldte han seg også inn i Fremskrittspartiet. Han var generalsekretær i Fremskrittspartiets Ungdom 1984–1986, kontorsjef i Fremskrittspartiet 1986–1988 og deretter generalsekretær i partiet.
Limi var medlem av Skien bystyre og formannskap 1984–1987. Han var medlem av Oslo bystyre fra 1988, men fikk permisjon fra vervet i 1989. Han overtok som finansbyråd i Oslo etter Sverre Frich jr. i april 1991 og satt ut året.
Han var medlem av Bærum kommunestyre 2011–2015 og leder i Akershus FrP 2012–2016. Limi har også sittet i Kringkastingsrådet.
Skipsvraket på Bakklandet
Skipsvraket på Bakklandet er et funn som ble gjort i 2007 på Bakklandet i Trondheim av et stort skip fra slutten av 1700-tallet eller begynnelsen av 1800-tallet. Skipsvraket blir liggende for framtidige utgravninger etter undersøkelsene i oktober-november 2007.
Skipsvraket
Skipets størrelsen kan deretter være på 30–40 meter i lengde og cirka 12 meter i bredde som et seilførende lasteskip. Skoglund tror de har funnet bunnseksjonen av skipet og antok at det har blitt brukt som båtslipp for overhaling av mindre båter i forbindelse med skipsverftet Trondhjems Skipsværft. Dette verftet lå på Nedre Bakklandet på den andre siden av Nidelva mot dagens Bakke bru fra 1779 til 1895. Om skipet har vært bygd ved skipsverftet eller blitt gjenbrukt som båtslipp i 1800-tallet, er dessverre ikke mulig å ha svar på. Bare en liten del av skipet er gravd opp og undersøkt.
Bakklandet
Etter bybrannen i 1680, ble det vedtatt at brannfarlige aktiviteter måtte flyttes ut av byen Trondheim og over på østsiden av Nidelva. Der på Nedre Bakklandet som bare var en flat strand på midten av 1600-tallet, ble skipsvirksomheter som tjærebreding av skip og båter etablert sammen med kjølhalingsslipp, brabenk (kran) og brygger.
Heddy Astrup
Rekonvalesenthjem
Hun stiftet i 1931 en lokal forening for barnehjelp, som etterhvert ble Oslo Røde Kors Barnehjelp. Hun tok initiativet til «Tomtebo», en svenskegave for trengende barn i et krigsherjet land (innviet på Modum 1944). Hun var Røde Kors' representant og første formann da «Samordningskomiteen for åndssvakearbeide» ble etablert i 1951. Hun ga mange bidrag til åndssvakehjemmet på Bakkebø utenfor Egersund, blant annet alle bursdagspengene sine til 50-årsdagen (300 000 kroner). Dette muliggjorde også byggingen av Bakkebø kirke (innviet 1960). Astrup satt også som formann for Norsk Folkemuseums venner, et verv overtatt av Jens Gedde Dahl.
«Også vi kan»
Astrup ledet komiteen som frembrakte den første fellesutstilling av arbeider utført av handikappete barn, «Også vi kan» i Elkemhuset ved Frognerparken (1965), tilrettelagt av Annelise Knudtzon. Hun var også med de 80 deltakerne, som fikk tur til Rhodos med Astrid, fru Ferner. Konseptet Helsereiser til Rhodos ble fortsatt i 1966, utvidet i 1967 til tre steder (Rhodos, Cavtat og Benidorm) og fem steder i 1969.
Foreningen «Også vi kan» åpnet i 1975 «Casas Heddy» på Lanzarote, et feriested for norske funksjonshemmede. Senteret fikk umiddelbare problemer da pasientene ikke fikk refusjon for sine utgifter fra trygdesystemet. Ester Henriksson var senterets første daglige leder. Per Brun som var sousjef (NK) på Highland Hotel, Geilo ble anmodet av Håkon Ringdal i  Oslo Røde Kors om å ta over ledelsen i 1977 og ble der til 1979. Han ble efterfulgt av Jan Olav Walding.
Familie
Hun var datter av skipsreder Jørgen Breder Stang (1874–1950). Med skipsrederen Nils Ebbessøn Astrup (1901–72) fikk hun sønnene Thomas (1927–78), Nils Jørgen Astrup jr. (1935–2005) og tvillingene Halvor Nicolai og Hans Rasmus Astrup (født 1939).
Familien hadde i 1953 kjøpt «Villa Lyse» på Ullernåsen fra skipsreder Trygve Kielland, oppført 1933 av arkitekt Arnstein Arneberg, samtidig med arkitektens Skaugum. Risholmen utenfor Hankø ble anskaffet 1951 for 200 000 kroner og et arboret anlagt av Heddy Astrup i samarbeid med Oddvin Reisæter fra Norges landbrukshøgskole. Første uke efter bryllupet, tilbrakte kronprinsesse Sonja og kronprins Harald på hytta hennes «Sletthollin» ved Dagali (arkitekt Magnus Poulsson), som faren (Jørgen Stang) hadde ervervet i 20-årene. Heddy Astrup kjøpte i 1938 «Oshaugen» i Østre Gausdal, der Dronning Margrethe bruker være. Etter 1991-konkursen i Fearnley & Eger, ble diverse eiendommer solgt ut av familien. Villa Lyse for 18 millioner i 1992 til Trygve Hegnar.
Stiftelsen «Thomas Fearnley, Heddy og Nils Astrup» støtter Astrup Fearnley Museet for Moderne Kunst, etter at «Thomas Fearnleys Bidrags- og Gavefond» og «Heddy og Nils Astrups Kultur og Bidragsfond» slo seg sammen i 1995.
El-Kureimat kraftverk
El-Kureimat kraftverk er et kombinert oljekraftverk og gasskraftverk ved Giza vest for Kairo, i Egypt. Det har en installert produksjonskapasitet på 2 104 MW, fordelt på 3 omtrent like store blokker / turbiner. Anlegget ble påbegynt omkring 1998, fikk første turbin installert i 1999 og stod ferdig i med siste turbin i et eget kombinasjonsanlegg i 2008. Brenselkilden er naturgass og olje.
Odd-Karl Stangnes
Odd-Karl Stangnes (født 28. oktober 1968) er en norsk fotballtrener og tidligere fotballspiller som er hovedtrener for.
Spillerkarriere
Han satte Norgesrekord sommeren 2013 da han skåret for Skeid 2 i 8. divisjon. Med skåringen ble han eneste personen i Norge som har spilt og skåret i alle divisjoner helt fra Eliteserien og ned til 8. divisjon.
Han har skåret for følgende klubber: Odd-Karl Stangnes debuterte som 16-åring i 2. divisjon for Skjervøy IK og ble matchvinner i debutkampen. Før 1992-sesongen gikk han til Strømmen IF, hvor han var med å spille kvalifisering til Tippeligaen. Det endte med uavgjort mot Drøbak/Frogn og tap mot Ham-Kam og dermed fortsatt spill i 1. divisjon.
Etter oppholdet i Strømmen IF, dro Stangnes igjen nordover og ble spillende trener for Nordreisa. Klubben rykket opp til 3. divisjon etter en sesong uten tap. Han forlot Nordreisa til fordel for moderklubben Skjervøy IK, hvor han ble bare en sesong før han ble invitert til prøvespill hos Bodø/Glimt.
Han spilte for Glimt fra 1997 til 1999. Etter lite spilletid i 1998- og 1999-sesongene, ble han leid ut til 1.-divisjonslaget FK Lofoten i andre halvdel av 1999-sesongen. Stangnes scoret blant annet 1-1 målet i en TV-sendt tippekamp mot Lyn som FK Lofoten til slutt tapte 2-1. Han spilte åtte kamper, scoret ett mål og ble kåret til banens beste to ganger av VG mens han var i FK Lofoten. Etter sesongen signerte han for Lyn.
Etter halvannet år i Lyn, avsluttet han 2001-sesongen i Jevnaker i 3. divisjon, før han gikk til Ullensaker/Kisa før 2002-sesongen. Halvveis ut i sesongen ble han utleid til Skeid, hvor han bidro med å berge klubbens plass i 1. divisjon da han scoret begge målene i deres 2-0 seier over Raufoss på overtid i siste serierunde. og ga da Skeid bedre målforskjell enn Åsane, som dermed rykket ned til 2. divisjon. Etter låneoppholdet vendte han tilbake til Ull/Kisa, før han igjen signerte for Skeid før 2004-sesongen. Etter kun et halvt år i Skeid, dro han tilbake til Ull/Kisa sommeren 2004.
Etter å ha spilt første halvdel av 2007-sesongen i Ull/Kisa, gikk han til Hammerfest FK i 3. divisjon i Finnmark. Fra 2008-sesongen var han også trener for Hammerfest.
Trenerkarriere
I 2008 trente han Hammerfest FK og tok laget til en 4.-plass i sin avdeling i 3. divisjon, før han ga seg i mars 2009.
Før 2012-sesongen ble han hovedtrener for Bossekop UL i 3. divisjon og førte laget til opprykk til allnorsk 2. divisjon. De var det eneste laget i Norge som gikk ubeseiret gjennom hele sesongen.
I september 2013 tok Stangnes over som hovedtrener for Skedsmo. I desember samme år tok han over Fløya sitt kvinnelag i 1. divisjon. I april 2014 ble det kjent at Stangnes hadde fått sparken, etter det som fra klubbens side ble beskrevet som «mislighold av klubbens retningslinjer etter en episode på treningsleir på La Manga».
I september 2021 ble han hovedtrener for Kiruna FF på nivå fem i Sverige. Han ledet laget til opprykk med 19 seiere, 1 uavgjort og 0 tap, og solide 74-13 i målforskjell. Dermed ledet han et lag ubeseiret gjennom en sesong for tredje gang i sin trenerkarriere.
Etter suksessen i Kiruna ble han før 2022-sesongen ansatt som ny hovedtrener for IFK Luleå på nivå fire i svensk fotball.
Mannen på skjæret
Høsten 2019 flyttet Stangnes inn i en 10 kvm selvbygd hytte på det værharde Skjervøyskjæret 1,5 kilometer nord for Skjervøya. En rekke sponsorer bidro med proviant, klær og materiell. I skissen for prosjektet skrev Stangnes at han slet med angst etter fotballkarrieren. På en blogg kunne man lese oppdateringer fra det som etterhvert ble kjent som ¨mannen på skjæret¨. I et kraftig uvær natt til 1. desember 2019 måtte Stangnes søke tilflukt i et lite batterirom i en fyrlykt på skjæret. Kort tid etter feide en monsterbølge selve hytta på sjøen. Først etter nesten to døgn ble Stangnes evakuert av et redningshelikopter. Oppholdet på skjæret varte i to måneder og ikke i et helt år som først planlagt. Stangnes fortalte i ettertid at han aldri har hatt det bedre og at angsten han hadde slitt med de siste årene, ble igjen i havgapet.
Juku Pent
Johannes «Juku» Pent (født 20. november 1918 i Jäneda i Estland, død 16. oktober 1991 i Sonthofen i Tyskland) var en estisk-tysk langrennsløper.
Han deltok i det estiske juniormesterskapet på ski i årene 1937–39. Under annen verdenskrig kjempet han for Tyskland, og ble for krigsinnsatsen tildelt Jernkorset av første og andre klasse. Etter krigen slo han seg ned i Vest-Tyskland. Han vant sitt første av fire vesttyske mesterskap på 50 km i 1950, og ble vesttysk stafettmester på 4 × 10 km i 1952. Som representant for det fellestyske laget i OL i Oslo i 1952 ble han nummer 26 av 36 deltakere på 50 km.
Pent jobbet for firmaet Loba-Holmenkol-Chemic KG, der han i 1951 utviklet en kjemisk skismøring. Han var smører for det tyske langrennslaget under OL i 1956 og 1964, og Vest-Tyskland i 1968. Under OL i Sapporo i 1972 var han medlem av teknisk komité for langrenn.
Travellin’ Strawberries
Travellin' Strawberries er en norsk musikkgruppe fra Sør-Trøndelag, dannet i 1992. Samtlige medlemmer har bakgrunn fra Difference. I 1994 lagde de den norske versjonen av The Julekalender som ble vist på TV 2 i desember samme år.
Olho D’Água do Piauí
Olho D'Água do Piauí er en kommune i delstaten Piauí i nordøstregionen av Brasil.
Personbil
Personbil er en bil med maksimum åtte passasjerplasser. Det kreves førerkort «Klasse B» for å kjøre personbil.
Historie
Personbilbegrepet utviklet seg som en nødvendighet etter hvert som firehjulte, motoriserte kjøretøyer ble mer vanlige. A-modell Ford og andre tidlige bilmodeller ble opprinnelig laget til personbefordring, men ble ofte bygd om med lasteplan. Dette gikk bra så lenge der var solid ramme til å holde motor og hjul sammen (chassis, nå oftest kalt plattform).
De første bilene var åpne, med kalesje. Det ble etter hvert vanlig å bygge inne passasjerplassen og mer og mer vanlig å bygge hel kabin der alle satt. Denne typen ble kalt «sedan», mens kalesjevognen ble kalt «kabriolet». Enkelte åpne biler kunne utstyres med ekstra klappseter i bagasjerommet (svigermorssete). Tosetersmodeller med sterk motor ble kalt sportsvogner.
FLOPS
I databehandling er floating point operations per second (FLOPS, flops eller flop/s) (norsk: flyttallsoperasjoner per sekund) en måleenhet for ytelse i datamaskiner, som er nyttig i vitenskapelige beregninger som krever flyttalls-beregninger. For slike tilfeller er det et mer nøyaktig mål enn instruksjoner per sekund.
Beregningsorientert ytelse
FLOPS og MIPS er måleenheter for ytelse av en datamaskin. Flyttalls-operasjoner er vanligvis brukt i for eksempel vitenskapelig beregningsorientert forskning. Enheten MIPS måler ytelsen til å utføre heltalls-operasjoner hos datamaskinen. Eksempler på heltall-operasjoner inkluderer databevegelse (A til B) eller verditesting (Hvis A = B, og C).
FLOPS på et HPC-system kan beregnes ved hjelp av denne ligningen:
.
Dette kan forenkles til det mest vanlige tilfellet: en datamaskin som har nøyaktig 1 CPU:
FLOPS kan bli målt i ulike grader av presisjon, for eksempel TOP500-listen over superdatamaskiner rangerer datamaskiner ved 64-biters (dobbelpresisjons flyttalls-format)- operasjoner per sekund, forkortet til FP64. Lignende målinger er tilgjengelig for 32-bit (FP32) og 16-bit] (FP16) operasjoner.
Maksim Maksimov
Maksimov deltok i 1999 i Pokljuka for første gang i et junior-VM, og oppnådde en 22.-plass på normaldistansen. Han debuterte i verdenscupen i 2001 med en 40.-plass på sprinten.
Sesongen 2007/08 fikk han plass på Russlands verdenscuplag. I sitt første verdenscuprenn på nesten syv år, et sprintløp i Ruhpolding, fikk han sine første verdenscuppoeng med en 13.-plass. I løpene som fulgte, oppnådde han flere poengplasseringer.
Karrierens første høydepunkt kom under VM 2008 i Östersund, der han fikk bronsemedaljen på 20 km, etter Emil Hegle Svendsen og Ole Einar Bjørndalen. Det andre høydepunktet da han tre år senere tok en sølvmedalje på samme distanse under VM på hjemmebane i 2011 bak Tarjei Bø
Ingo
Ingo og INGO kan sikte til:
Velfjord
Velfjord er en tidligere kommune i Nordland fylke, opprettet 1. oktober 1875 da den ble fradelt Brønnøy kommune. Velfjord hadde ved etableringen 1 162 innbyggere. 1. januar 1964 ble Velfjord, som da hadde 1 380 innbyggere, slått sammen med Brønnøy, Brønnøysund og Sømna samt deler av Bindal kommuner til den nye Brønnøy kommune. 1. januar 1977 ble Brønnøy kommune delt i Sømna og Brønnøy kommuner. Tidligere Velfjord forble en del av Brønnøy kommune.